# ***ROMÂNIA***

***JUDEŢUL MUREŞ***

***CONSILIUL LOCAL***

*Tel/fax-0265.456112,Tel.-0265456190*

***PROCES-VERBAL***

*Încheiat azi 29.01.2014 ,cu ocazia şedinţei ordinare a Consiliului Local al comunei Suplac, convocată de dl. Primar prin Dispoziţia nr.16/23.01.2014 .*

*Preşedinte de şedinţă este d.l. Consilier Bucur Leon -Dan .*

*Este prezent dl. Primar Szakacs Bela .*

*D.na Secretar face prezenţa şi se constată,că sunt prezenți toți 11 consilieri în funcție .*

*Dl. Preşedinte supune la vot procesul-verbal al şedinţei anterioare şi se aprobă în unanimitate de voturi.*

*Dl. Preşedinte prezintă ordinea de zi :*

|  |  |  |  |
| --- | --- | --- | --- |
| Nr.  crt.. | **Proiect de hotărâre nr.** | **Obiectul** | **Din iniţiativa** |
|  | *1/2014* | *Privind aprobarea acoperirii deficitului bugetar* | ***Primar*** |
|  | *2/2014* | *Aprobarea bugetului local pe anul 2014* | ***Primar*** |
|  | *3/2014* | *Privind decontarea cheltuielilor de deplasare pentru cadrele didactice navetiste pe noiembrie și decembrie* | ***Primar*** |
|  | *4/2014* | *Aprobarea acordării unor facilități la transportul în comun al elevilor înscriși în școlile comunei Suplac transport* | ***Primar*** |
|  | *5/2014* | *Aprobarea asocierii comunei Suplac cu Institutul Austro Român pentru Eficiență Energetică și stabilirea cotizației* | ***Primar*** |

*Dl. Primar solicită suplimentarea cu încă un proiect de hotărâre :*

* *PH.privind aprobarea constituirii comisiei de implementare a proiectului ”Centru de informare turistică în comuna Suplac”,*

*Dl. Preşedinte supune la vot Ordinea de zi cu suplimentarea solicitată și se aprobă în unanimitate de voturi.*

*Se trece la primul punct al ordinii de zi :*

*PH.Privind aprobarea acoperirii deficitului bugetar*

* *Dl. Primar prezintă expunerea de motive, Proiectul de hotărâre , și avizul comisiei de specialitate.*
* *D.na Inspector Herciu-Sava Maria prezintă dl. consilieri raportul de specialitate la proiectul de hotărâre .*

*D.l Președinte supune la vot proiectul de hotărâre şi se aprobă în unanimitate de voturi.*

***Se adoptă HCL. Nr. 1/2014***

*Se trece la punctul doi al ordinii de zi:*

*PH. Privind Aprobarea bugetului local pe anul 2014*

* *Dl. Primar prezintă expunerea de motive, Proiectul de hotărâre ,raportul de specialitate și avizul comisiei de specialitate.*
* *Dl. Zolog Ioan – ” La situații de urgență ,să asigurați un stoc de materiale necesare . Chiar dacă există ,să aveți în vedere să înbunătățiți în fiecare an.Trebuie să menționez ,că deszăpezirea străzilor nu a fost niciodată făcută așa de bine ca în acest an. ”*
* *Dl. Primar –”În buget au fost prevăzute ,dar trebuie să știți ,că depinde de procentul de încasare a impozitelor și taxelor .”*
* *Dl. Zolog Ioan-”Lucrările prevăzute să se facă în funcție de încasări , dar să le faceți .Am prevăzut și anul trecut și nu au fost realizate. Începeți lucrările ,că dacă nici nu începeți nu se vor face nici anul acesta.”*
* *Dl. Primar -”Anul trecut au fost prevăzute reabilitarea căminelor culturale din Laslău Mare și Idrifaia dar având în vedere ,că sa lucrat la întroducerea apei și canalizării am considerat că este necesar să consolidăm străzile laterale din Laslău Mare ,și să decolmatăm șanțul din Idrifaia ,ceea ce a fost o prioritate .Din aceste motive nu am putut reabilita căminele.”*
* *Dl. Zolog Ioan-”Întradevăr străzile sunt în stare foarte bună .Reabilitarea Căminelor să fie trecute prioritate pe anul acesta .E interesant ,că cheltuim 13 miliarde în căminul de la Suplac și nu avem 35 de mii de lei pentru căminele celelalte din Laslău Mare,Laslău Mic și Idrifaia.”*
* *Dl. Primar – ”Dacă am început investiția ,am fost nevoit să cuprind suma pentru continuarea lucrării.Firma inițială este în insolvență și trebuie să scoatem lucrarea ce a amai rămas la licitație .”*
* *Dl. Zolog Ioan-” Procentual,în funcție de încasări să efectuați și alte lucrări prevăzute.”*
* *Dl. Molnar Andrei-” Consider,că reabilitarea exterioară a Dispensarului uman din Suplac este o prioritate pe acest an.Geamurile sunt sparte la etaj,țeava de gaz atârnă .”*
* *Dl. Primar –” Dispensarul este concesionat .Eu să pun geamurile și să prind țeava de gaz cu un colier ?Să o facă concesionarul.În acest an nu sunt fonduri pentru dispensar.”*
* *Dl. Molnar –” De la administrație se poate lua .Reabilitatea primăriei nu este o urgență.”*
* *D.na Secretar –”Clădirea primăriei nu a fost reparată din din anii ”90, este un imobil funcțional cu 11 consilieri,10 angajați plus cetățenii care vin zilnic.Vă place cum arată clădirea primăriei în exterior ?”*
* *Dl. Primar-”Toate școlile au fost reabilitate în fiecare an, acoperișul dispensarului a fost reparat recent. În localitatea Suplac se face căminul nou,se întroduce apă,se face Centru de informare turistică și tot nu sunteți mulțumiți ?”*
* *La solicitarea d.lui Șerban Vasile dl. Primar prezintă monitorizarea video a localităților.*

*D.l Președine supune la vot proiectul de hotărâre şi se aprobă în unanimitate de voturi.*

***Se adoptă HCL. Nr. 2/2014***

*Se trece la punctul trei al ordinii de zi:*

*PH. Privind decontarea cheltuielilor de deplasare pentru cadrele didactice navetiste pe noiembrie și decembrie*

* *Dl. Primar prezintă expunerea de motive, Proiectul de hotărâre ,raportul de specialitate și avizul comisiei de specialitate.*

*D.l Președine supune la vot proiectul de hotărâre şi se aprobă în unanimitate de voturi.*

***Se adoptă HCL. Nr. 3/2014***

*Se trece la punctul patru al ordinii de zi:*

*PH. Privind aprobarea acordării unor facilități la transportul în comun al elevilor înscriși în școlile comunei Suplac transport*

* *Dl. Primar prezintă expunerea de motive, Proiectul de hotărâre ,raportul de specialitate și avizul comisiei de specialitate.*
* *Dl. Szoke Ibolya –” Nu înțeleg de ce să plătim noi din bugetul comunei Suplac abonamentele elevilor navetiști. Nici copiilor noștri nu a plătit nimeni .Fiecare părinte să-și școlarizeze copilul.”*
* *Dl. Primar – ” Trebuie să contribuim cu ceva ,dacă nu dorim să avem analfabeți.Noi contibuim cu o parte iar restul o dă Inspectoratul școlar.”*

*D.l Președine supune la vot proiectul de hotărâre şi se aprobă în unanimitate de voturi.*

***Se adoptă HCL. Nr. 4/2014***

*Se trece la punctul cinci al ordinii de zi:*

*PH. Privind Aprobarea asocierii comunei Suplac cu Institutul Austro Român pentru Eficiență Energetică și stabilirea cotizației*

*- Dl. Primar prezintă expunerea de motive, Proiectul de hotărâre ,raportul de specialitate și avizul comisiei de specialitate.*

*D.l Președine supune la vot proiectul de hotărâre şi se aprobă în unanimitate de voturi.*

***Se adoptă HCL. Nr. 5/2014***

*Se trece la punctul șase al ordinii de zi:*

* *PH. Privind aprobarea constituirii comisiei de implementare a proiectului ”Centru de informare turistică în comuna Suplac”,*
* *Dl. Primar prezintă expunerea de motive, Proiectul de hotărâre ,raportul de specialitate și avizul comisiei de specialitate.*

*D.l Președine supune la vot proiectul de hotărâre şi se aprobă în unanimitate de voturi.*

***Se adoptă HCL. Nr. 6/2014***

*Diverse :*

* *Dl. Primar*

*– ”Domnilor Consilieri,vă rog să informați cetățenii corect,dacă nu sunteți în clar cu ceva ,să vă informați și Dvs.în prealabil.*

*-Se va face trotuarul din Suplac ,dar dalele în Suplac nu se pot pune până nu terminăm cu introducerea țevilor de apă .”*

*- Dl. Cocoș Moise –” La iluminatul stradal din Laslău Mic lipsesc becuri .Am primit reclamații de la cetățeni,că paza de noapte nu vine în Laslău Mic. Oamenii sunt revoltați și au spus ,că nu vor plăti taxa. Am verificat și eu , dar nu i-am văzut deloc.”*

*- Dl. Primar –” Țin să vă informez ,că trebuie să avem în vedere înființarea poliției locale în comună, un compartiment distinct subordonat Primarului. Voi iniția un proiect de hotărâre în acest sens.”*

*-Dl. Viceprimar- prezintă cererea nr. 3085/29.01.2014 prin care s e solicită locuință în chirie cu mențiunea ,că se va iniția un proiect de hotărâre în acest sens.*

*Dl. Președinte mulțumește pentru prezență și declară ședința închisă.*

***PREȘEDINTE , SECRETAR,***

***BUCUR LEON-DAN KERESZTES MATILDA***